Átta sjúklingar með inflúensu
Staðfest tilfelli sjúklinga á Landspítalanum sem hafa greinst með inflúensu eru orðin átta talsins. Þetta segir Már Kristjánsson, yfirlæknir sjúkdómalækninga á Landspítalanum.
"Það eru einangranir á mörgum deildum vegna gruns um þetta," segir Már.
Lokað fyrir innlagnir
Tvö tilfelli inflúensu A (H3) komu upp á öldrunarlækningadeild Landspítalans á miðvikudagskvöld og hefur hún verið lokuð fyrir innlagnir síðan þá.
Eitthvað af starfsfólki Landspítalans er með veikindi sem líkjast inflúensu. Ekki er ljóst hversu margir þeir starfsmenn eru.
Aukavaktir á milli deilda
Að sögn Más er vandinn sá að starfsfólk Landspítalans er að taka aukavaktir á milli mismunandi deilda og það flækir málin varðandi útbreiðslu inflúensunnar.
Hann bætir við að greinilegt sé að inflúensan sé að einhverju leyti úti í samfélaginu vegna þess að ættingjar þeirra sjúklinga sem hafa greinst á spítalanum höfðu áður komið þangað með flensueinkenni.
1.250 skammtar í gær
Í gær voru afhentir 1.250 skammtar af bóluefni fyrir starfsmenn Landspítalans og gerir Már ráð fyrir því að búið sé að nota þá alla.
Staðfest tilfelli sjúklinga á Landspítalanum sem hafa greinst með inflúensu eru orðin átta talsins.
Þetta segir Már Kristjánsson, yfirlæknir sjúkdómalækninga á Landspítalanum.
Tvö tilfelli inflúensu A (H3) komu upp á öldrunarlækningadeild Landspítalans á miðvikudagskvöld og hefur hún verið lokuð fyrir innlagnir síðan þá.
Eitthvað af starfsfólki Landspítalans er með veikindi sem líkjast inflúensu.
Að sögn Más er vandinn sá að starfsfólk Landspítalans er að taka aukavaktir á milli mismunandi deilda og það flækir málin varðandi útbreiðslu inflúensunnar.